Alfred Louis Delattre

Alfred Louis Delattre (født 26. juni 1850 i Déville-lès-Rouen i Frankrike, død 12. januar 1932 i Kartago i Tunisia) var en fransk katolsk prest og misjonær tilhørende ordenen De hvite fedre. Han var også arkeolog. 

Han ble sendt av sin orden til Algerie og ble kapellan ved kirken St. Louis de Carthage og konservator ved det arkeologiske museum i Alger. Hans arkeologiske undersøkelser blant ruinene etter det gamle Kartago var svært verdifulle. Basert på den gamle festningshøyden Byrsa i Kartago utforsket han i mer enn femti år ruinene, særlig nekropolisene og de paleo-kristne basilikaene i Kartago. 

Han ble direktør for Musée Lavigerie de Saint-Louis de Carthage, som han hadde bidratt til å få opprettet i 1875.

Verker i utvalg
 Carthage et la Tunisie au point de vue archéologique (1883)
 Inscriptions de Carthage (1884–85)
 Souvenirs de la croisade de Saint Louis trouvés à Carthage (1888)
 Les tombeaux puniques de Carthage (1890)
 Souvenirs de l'ancienne église d'Afrque (1893)
 Musée Lavigerie de Saint-Louis de Carthage (tre bind, 1899-1900)

Litteratur
For hans artikler i tidsskrifter, se marki d'Anselme de Puisaye, Etude sur les diverses publications du Révérend Pére Delattre (Paris, 1895).

Referanser

Eksterne lenker

Franske kunsthistorikere
Katolske misjonærer
Franske misjonærer
Franske arkeologer
Franske katolske prester
Misjonærer i Tunisia
Misjonærer i Algerie
Franske medlemmer av De hvite fedre
Franske medlemmer av katolske ordener
Franske forfattere
Personer fra departementet Seine-Maritime